
מנחות מה ע"א



טקסט הדף



אילים דהיכא אי דהנהו דאיל הוא אי דעצרת דתורת כהנים הויה כתיב בהו לעולם דעצרת דתורת כהנים והכי קאמר לא אילים דתורת כהנים מעכבי ליה לאיל דחומש הפקודים ולא איל דחומש הפקודים מעכב להו לאילים דתורת כהנים אלא פרים דאפילו אהדדי לא מעכבי ואילים דהכא ודהכא הוא דלא מעכבי אינהו מעכבי תנא מילי מילי קתני {יחזקאל מו-א/ו ??} וביום החדש (תקח) פר בן בקר תמים וששה כבשים ואיל תמימים יהיו פר מה ת''ל לפי שנאמר בתורה פרים ומנין שאם לא מצא שנים מביא אחד ת''ל פר ששה כבשים מה ת''ל לפי שכתב בתורה שבעה ומנין שאם לא מצא שבעה יביא ששה ת''ל ששה ומנין שאם לא מצא ששה יביא חמשה חמשה יביא ארבעה ארבעה יביא שלשה שלשה יביא שנים ואפילו אחד ת''ל ולכבשים כאשר תשיג ידו ומאחר דכתיב הכי ששה כבשים למה לי דכמה דאפשר להדורי מהדרינן ומנין (לאילים שבת''כ) שמעכבין זה את זה ת''ל יהיו {יחזקאל מה-ט/יח ??} כה אמר ה' אלהים בראשון באחד לחודש תקח פר בן בקר תמים וחטאת את המקדש חטאת עולה היא א''ר יוחנן פרשה זו אליהו עתיד לדורשה רב אשי אמר מילואים הקריבו בימי עזרא כדרך שהקריבו בימי משה תניא נמי הכי רבי יהודה אומר פרשה זו אליהו עתיד לדורשה אמר לו ר' יוסי מלואים הקריבו בימי עזרא כדרך שהקריבו בימי משה אמר לו תנוח דעתך שהנחת דעתי {יחזקאל מד-לא} וכל נבלה וטרפה מן העוף ומן הבהמה לא יאכלו הכהנים כהנים הוא דלא יאכלו הא ישראל אכלי א''ר יוחנן פרשה זו אליהו עתיד לדורשה רבינא אמר כהנים איצטריך ליה ס''ד אמינא הואיל ואשתרי מליקה לגבייהו תשתרי נמי נבילה וטרפה קמ''ל {יחזקאל מה-כ} וכן תעשה בשבעה בחודש מאיש שוגה ומפתי וכפרתם את הבית שבעה אמר ר' יוחנן אלו שבעה שבטים שחטאו ואף על פי שאין רובה של קהל חודש אם חדשו ואמרו חלב מותר מאיש שוגה ומפתי מלמד שאין חייבין אלא על העלם דבר עם שגגת מעשה אמר רב יהודה אמר רב זכור אותו האיש לטוב וחנינא בן חזקיה שמו שאלמלא הוא נגנז ספר יחזקאל שהיו דבריו סותרין דברי תורה מה עשה העלה שלש מאות גרבי שמן וישב בעלייה ודרשו: א''ר שמעון אם היו להם פרים מרובין [וכו']: ת''ר {יחזקאל מו-ז} ואיפה לפר ואיפה לאיל יעשה מנחה ולכבשים כאשר תשיג ידו ושמן הין לאיפה א''ר שמעון וכי מדת פרים ואילים אחת היא אלא שאם היו להם פרים מרובין ולא היו נסכים יביאו פר אחד ונסכיו ואל יקרבו כולן בלא נסכים ואם היו להם




רש"י



אילים שנים והקרבתם על הלחם ז' כבשים ואילים שנים והנך דת''כ לאו נינהו הנך דחומש הפקודים כדלקמן: הויה כתיב בהו. יהיו עולה (ויקרא כג) וכל הויה עיכובא: לא דת''כ. הבאים בגלל שתי הלחם שנאמר והקרבתם על הלחם: מעכבי לאיל דחיש הפקודים. הבא בגלל מוסף ולאו אאיל דלחם קאי: וקפריך הש''ס היכא פלגא לתנא הכי גבי אילים מוקמת דאילים מעכבין זה את זה וגבי פרים וכבשים אפילו דהדדי לא מעכבי הנך דחומש הפקודים זה את זה: מילי מילי. וכדפרישנא: וביום החדש. פסוק הוא ביחזקאל: פר מה ת''ל. כלומר הרי כתובה בתור' להביא פר בראש חדש: לפי שנאמר בתורה. בר''ח כבשים בני שנה שבעה (במדבר כח): ומנין שמעכבין זה את זה. אם יש להם פרים שנים או כבשים שבעה דאין יכולין להקריב זה בלא זה: ת''ל יהיו. וששת כבשים ואילים תמימים יהיו (יחזקאל מו): חטאת. בתמיה אמאי כתיב וחטאת דמשמע חטאת הא עולה הוו פרים דר''ח כדכתיב (במדבר כח) ובראשי חדשיכם תקריבו עולה וגו': פרשה זו. דיחזקאל: אליהו עתיד לדורשה. דעד שיבא אליהו ויפרשנה לנו אין אנו יודעים לדורשה: רב אשי אמר. אני אפרשנה מילואים הקריבו והך נבואה דיחזקאל על בית שני נתנבאה שהקריבו מילואים וכי היכי דהקריבו מילואים דמשה בשמיני דידהו דהוה ר''ח כדאמרי' במס' שבת (דף פז.) בראשון באחד לחדש ותנא אותו היום נטל עשר עטרות כו' והקריב עגל בן בקר לחטאת הכא נמי הקריב פר בר''ח: אלו שבעה שבטים. והכי משמע וכן תעשה (וגבי פר) כי היכי דכתיב לעיל מיניה תקח פר בן בקר כן תעשה בשבעה שבטים פר העלם דבר אם חדשו שום הוראת איסור ואמרו חלב מותר מאיש שוגה ששגגו על פיהם ואכלו חלב בשוגג מביאין פר: ואע''פ שאין. בז' שבטים הללו רובן של ישראל ואיכא למימר כיחידים דמו ויביא כל אחד כשבה או שעירה אפ''ה הואיל ורוב שבטים הם חשיבי רובא ויביאו פר: העלם דבר. שנעלם דבר מסנהדרין והורו שחלב מותר: עם שגגת מעשה. שאכלו ציבור חלב שוגג על פיהם: דבריו סותרין דברי תורה. כגון כל הנך דאמרי' לעיל דקרי לפר דר''ח חטאת וכן אותן דלעיל: שלש מאות גרבי שמן. לנרות להדליק בלילה ולדרשו: וכי מדת פרים ואילים אחת. והלא מנחת פרים שלשה עשרונים ומנחת אלים שני עשרונים (במדבר טו) ולא בא הכתוב אלא להודיעך שמוטב להביא איל אחד עם איפתו מדה הראויה לו מלהביא:




תוספות



אלא פרים דאפי' אהדדי לא מעכבי. והא דלא מוקי ליה בראש השנה ויום הכיפורים ושמיני עצרת משום דבכל חד ליכא אלא חד פר וחד איל והא דלא משני בפרים ואילים דעלמא כדמשני פ''ק דיומא (דף ז.) גבי פר דעבודת כוכבים ואילו של אהרן וקתני היה מקריב מנחת פרים ואילים לא דמי להכא כלל: ומנין שמעכבין זה את זה. פירוש כשיש להם כל הצורך (וכי) וכה''ג דריש בספרי שהבאתי לעיל א''נ קמ''ל כרבנן דפליגי עליה דר''ש במתני' שיקריב פרים ולא יקנה נסכים מאחד מהן אי נמי אם יש לו כבשים ואין לו לתמיד של בין הערבים מקריב כולן לשם מוסף ומיהו לקמן (דף מט.) משמע דתמידין דיומיה קודמין למוספין דיומיה משום דתדיר ומקודש וצ''ע: מילואים הקריבו בימי עזרא כדרך שהקריבו בימי משה. ולא דמו הני להני דשל משה עגל וכאן פר וגם מתנותיו חלוקות כמפורש ביחזקאל (מה) אל מזוזת הבית ואל ארבע פינות העזרה למזבח ועל מזוזת שער החצר הפנימית ופירש שם רש''י שהוא פר האמור שם למעלה אל חקות המזבח ביום העשותו פר בן בקר לחטאת אבל שם כתיב ולקחת מדמו ונתתה על ארבע קרנותיו ועל ארבע פינות העזרה ועל הגבול סביב וצריך לדחוק המקרא שיהיו שוים ועוד לפי מה שמפרש וכן תעשה בשבעה בחדש דאיירי בשבעה שבטים דאייתו פר בהוראה וצריך ליישב שיהיו אותן מתנות כאותן הכתובין גבי פר בהוראה בויקרא ואי אפשר ליישבו ושמא וכן תעשה דקאמר לענין שמביא פר שנשרף ולא לענין המתנות ודבר תימה הוא מי דחקו להש''ס להעמיד הפסוק בז' שבטים ופשיטא דקרא קאי אהא דכתיב לעיל גבי חקות המזבח ביום העשותו שמביאין פר בן בקר לחטאת וביום השני שעיר עזים ופר ואיל ואח''כ שבעת ימים תעשה שעיר חטאת ליום ופר בן בקר ואיל מן הצאן תמימים יעשו לפיכך אומר כאן וכן תעשה בשבעה בחודש: הואיל ואישתרי מליקה. אע''ג דלעיל (דף ה:) פרכינן שכן מצוותו בכך וכלאים נמי אסרינן להו בלא קרא מ''מ אתא לאורויי לך דלא ניטעי למילף מינה ולמאן דקאמר דאין שחיטה לעוף [מן התורה] פירשתי בחולין (דף כ.): בשבעה שבטים שחטאו. . השתא דריש בחדש כמו בדברים שחדשו בית דין והוא של ז' שבטים שחלב מותר ועשו על פיהם והיינו מאיש שוגה ששגגו בהוראתם ומפני שהלכו ציבור ועשו פתאום על פיהם והא דלא כרבי יהודה (הוריות דף ה.) דבעי פר לכל שבט ונראה דאפי' לר' יהודה ניחא דמיירי במיעוט שבט: וכי מדת פרים ואילים אחת היא. תימה דליפרוך וכי יש שם איפה ורש''י פירש ביחזקאל דאיפה קמח היה מביא להוציא סולת עשרון מן הסאה והאיפה שלש סאין והיינו ג' עשרונים לפר ואיפה לאיל כמו ששנינו בשתי הלחם (לקמן עו:) שני עשרונים משלש סאין ושל פרים ג' מג' סאין למדך שאם לא מצא סולת מנופה כל כך יביא משל עשרון לסאה ושמן הין [לא שיקריב ההין כולו אלא] שנתות היו בהין וכי האי גוונא שפרש''י בשמן יש לפרש באיפה שהיה שם איפה גדולה וקטנה ומה שמדקדק משום דנקט בכולה חד לישנא משמע שניהם שוין וכן




רבינו גרשום

אי דהני דר"ח ודעצרת דחומש הפקודים חד איל הוא דאית לכל חד:



דעצרת דתורת כהנים דאית ביה ב' אילים דכתיב והקרבתם על הלחם וגו'. הויה כתיב בהו יהיו עולה לה' אלמא דמעכבי:



הכי קאמר לא אילים דעצרת דתורת כהנים מעכבי ליה לאיל דחומש הפקודים דהכי אמרינן לקמן דמשבאו לארץ קרבו הב' של תורת כהנים והא' שבחומש הפקודים. ואם (אבל) [אבד] האיל של חומש הפקודים לא מעכב להו לאיל של תורת כהנים ולא אילים דתורת כהנים מעכבי לאיל דחומש הפקודים וכן השעיר והכבשים של תורת כהנים שהן חובת היום אינן מעכבי של חומש הפקודים שהן של מוסף ולא דחומש הפקודים מעכב דתורת כהנים ופרים וכבשים דתנן במתני' בהני דחומש הפקודים קאמר דלא כתב בהו הויה:



(אבל) [אלא] פרים וכו'. ומתמה בעל התלמוד פרים דחומש הפקודים אמרת במתני' דאפילו אהדדי לא מעכבי שאם אבד האחד אין מעכב את הב' והדר אוקמת מאי אילים אין מעכבין זה את זה דהכא והכא לא מעכבי כלומר שהב' של תורת כהנים [אינו מעכב] את הא' של חומש הפקודים ולא האחד את השני (והדר אמרת) [אבל] אינהו שני אילים של תורת כהנים עצמן מעכבין זה את זה דהויה כתיב בהו. וכי לצדדין קא מוקמת לה למתני':



א"ל אין מילי מילי קתני מתני' כמה דאפשר לאהדורי אחר רוב מהדרינן:



ומנין שמעכבין זה את זה אם היו ז' או ו':



וחטאת משמע חטאת עולה היא דכתיב ובראשי חדשיכם תקריבו עולה לה' פרים:



פרשה זו אליהו עתיד לדורשה. כלומר שיש בה קושיות:



רב אשי אמר מאי קושיא מילואים הקריבו בימי עזרא לחנוכת הבית כדרך שהקריבו בימי משה אף הכא נמי האי פר דיחזקאל לצורך מילואים הוא לעתיד לבא ומשום הכי הוי חטאת כההוא דמשה דכתיב קח לך עגל בן בקר לחטאת וראש חדש נמי הוה:



וכן תעשה נמי פר לחטאת לז' שבטים שחטאו:



שחידשו שהורו ב"ד ואמרו שחלב מותר:



מאיש שוגה. זה שגגת מעשה. ומפתי זה העלם דבר דבעינן תרוייהו בשוגג הוראה ועשיה:



שלש מאות גרבי שמןא)נראה דלרבינו היה לו גירסא אחרת בגמרא. לצורך. היינו לצורך מנחה:



וכי מדת פרים ואילים אחת הם והכתיב שלשה עשרונים לפר ושני עשרונים לאיל ונסכיהם דינן כמנחה ואמר לן ר' האי איפה דהכא או היא הויא כעשרון דאורייתא או דין עשרון להיות לעתיד לבא איפה:





רשב"א

אליהו עתיד לדרשה. פי' דעד שיבאאליהו ויפרשנה לנו אין אנו יודעים לפרש, ל"ה: 
וקשיא לי למה יצטרך לאליהו לדרשה ולא יפרשנה יחזקאל הנביא נבואתו הוא בעצמו שהרי כשיבא אליהו ומשיח יהיה תחיית המתים ויחזקאל גם הוא יחיה, וי"ל דשמא אליהו יבא קודם תחיית המתים ויפרשנה קודם שיקום יחזקאל: 
או נוכל לומר דקודם ביאת אליהו מפני ביאת המשיח הרי הוא {*) הגה"ה א"ה בלשון הזה כדמותו בצלמו העתיק גדול הדור רב חיד"א בספרו ברכי יוסף ח"א סי' ל"ב אות ד', ועיין בספרו ועד לחכמים אות י':} יכול לדרשה ולפרשה באחד מבתי מדרשות כדאי' בפ' השוכר את הפועלי' אליהו הוה שכיח במתיבתא דר' כל יומא, וכן נראה מפי' רש"י שפי' דעד שיבא אליהו אין אנו יודעים לפרשה דר"ל דאם יבא ויפרשנה לנו נדע אותה וקודם זה לא נדע:



מלואים הקריבו בימי עזרא, אינו ר"ל שנבואת יחזקאל היתה על בית שני שהרי על בית שני לא נתנבא שיהא אותו הבנין שכתב שהרי לא נעשה אותו הבנין בבית שני וגם הקרבנות לא נעשו בבית שני באותו סגנון שנכתבו שיעשו אלא שעזרא ובוני בנין בית שני לקחו בבנין שבנו קצת מדוגמת בנין יחזקאל שעתיד להיות לעת"ל. וכן איתא במס' מדות בבנין בית שני לקחו קצת מדוגמת בנין יחזקאל לעתיד להיות וקצת מדוגמת בית ראשון, וכן אפשר שבקרבנות נמי לקחו קצת ממה שנכתבו ביחזקאל להיות לעת"ל וזהו אותו פר מלואים שהקריבו בימי עזרא שלקחו מקצת נבאות יחזקאל שהקריב אותו פר למלואים ולא שעשו אותו כמו שנתנבא יחזקאל שלא עשו המתנות כמו שנבא יחזקאל כדפי' התוס'. אלא הקריבוהו למלואי' כמו שהקריבו מלואי' בימי משה, ומאי דקאמר ר' אשי מלואים הקריבו בימי עזרא צ"ל דאינו ר"ל דנתנבא על בית שני אלא ה"ק דאותו פר דקאמר יחזקאל שעתיד להיות הוא יהיה פר מלואים כמו שהיה בימי משה שהרי גם בימי עזרא בתחלת בית שני הקריבו מלואים כמו בימי משה א"כ יש לנו לומר דאותו פר שנבא יהיה פר מלואים ולא ליקשי לן מדם חטאת עולה היא משום דמלואים להוי:



כהנים הוא דלא אכלי הא ישראל אכלי. יש להקשות והלא גם בתורה כתיב בפ' אמור נבלה וטריפה לא יאכל א"כ כמו כן אמאי לא קשה ליה כהנים הוא דלא אכלי הא ישראל אכלי. וי"ל דמההיא לא קשיא משום דכתי' ביה לא יאכל לטמאה בה ולא בא להזהיר על האכילה שלא יאכלנה אלא בא לומר שאם אכלה שהוא אסור לאכול בקדשים ומשום נבלת עוף טהור שאין לה טומאה אלא בבית הבליעה אתא קרא דאי משום נבלת בהמה שמטמאה במגע פשיטא בכלל שאר טומאות היא דאסריה קרא לאכול בקדשי', אלא אשמועי' דאפי' מזו שאין לה טומאה אלא בבית הבליעה כדכתי' לא יאכל לטמאה שמטמאתו באכילה ושאין לה טומאת מגע ומשא שגם בטומאה זו אסור לאכול בקדשי' וכן פירשו רש"י ז"ל בפי' התורה, הילכך לא קשי מינה כהנים הוא דלא אכלי, אבל קרא דיחזקאל לאכתי' כי אם לא יאכלו לבד ולא כתי' ביה לטמאה בה, ועוד אפי' אם באנו לפרש דר"ל לא יאכלו לגבי שיאסר לאכול בקדשים ומשום נבלת עוף אתא כדפי' הרי לא נוכל לפרש כן שהרי כתיב בהאי קרא מן העוף ומן הבהמה ונבלת בהמה מטמאה במגע ובמשא, הילכך אצטרי' לתרץ משום דאשתרי מליקה גבייהו:





מהרש"א - חידושי הלכות

וחטאת את המקדש חטאת עולה היא כו'. לפי פשוטו לפי הנקודה מלשון חיטוי וטהרה הוא כמו וחטאו ביום השביעי וגו' ואפשר דגם לשון חיטוי דכתיב גבי פרה אדומה וחטאו ביום השביעי וגו' מלשון חטאת הוא ע"ש שפרה אדומה מקרי חטאת ודו"ק:





שם זו אליהו כו' מלואים הקריבו כו'. ק"ק דבהדיא כתיב ברישא דעניינא דהקריבו פר לחטאת דכתיב ונתת אל הכהנים וגו' פר בן בקר לחטאת והיינו של מלואים הקריבו ודו"ק:





שם זכור אותו האיש לטוב וחנניה כו'. אפשר דהיינו דקאמר פ"ק דשבת ואלו מן ההלכות שאמרו בעליית חנניה כו' וי"ח דבר גזרו שם:





מהרש"א - חידושי אגדות

וחטאת את המקדש חטאת עולה היא כו'. לפי פשוטו לפי הנקודה מלשון חיטוי וטהרה הוא כמו וחטאו ביום השביעי וגו' ואפשר דגם לשון חיטוי דכתיב גבי פרה אדומה וחטאו ביום השביעי וגו' מלשון חטאת הוא ע"ש שפרה אדומה מקרי חטאת ודו"ק:


זו אליהו כו' מלואים הקריבו כו'. ק"ק דבהדיא כתיב ברישא דעניינא דהקריבו פר לחטאת דכתיב ונתת אל הכהנים וגו' פר בן בקר לחטאת והיינו של מלואים הקריבו ודו"ק:


זכור אותו האיש לטוב וחנניה כו'. אפשר דהיינו דקאמר פ"ק דשבת ואלו מן ההלכות שאמרו בעליית חנניה כו' וי"ח דבר גזרו שם:





רש"ש

גמרא ת"ר ואיפה לפר כו' אר"ש וכי כו'. ל"י מדוע לא דריש זה ממקרא הקדום (שם מה כד) ומנחה איפה לפר ואיפה לאיל יעשה. ופרש"י שהביאו התוס' בד"ה וכי הוא על מקרא זה שהבאתי:



רש"י ד"ה ת"ל יהיו. ואיל תמימים יהיו. כצ"ל:



תד"ה בשבעה. ומפני שהלכו כו'. כצ"ל:





הגהות יעב"ץ

גמ' מה עשה העלו "לו" שלש כצ"ל:





בן יהוידע

מֶה עָשָׂה? הֶעֱלוּ לוֹ שְׁלֹשׁ מֵאוֹת גַּרְבֵי שֶׁמֶן, וְיָשַׁב בָּעֲלִיָּה וְדָרְשָׁן. קשא למה אצטריכו כולי האי? ונראה לי בס"ד על פי דבריו עשו כן כי הוא קבל על עצמו להתבודד בעליה בשביל דבר זה אף על פי שישב שם שלש שנים או יותר לא יזוז מאותה עליה עד שימצא דבר מפורש לזה, וכיון שקבל על עצמו כך אסתייעא מלתא משמייא ודרשן תכף ומיד ולזה אמר מֶה עָשָׂה? הֶעֱלוּ לוֹ וכו' כלומר הוא עשה המצאה זו שיהיו מעלין לו שלש מאות כדי שגם בעיני כל אדם יהיה נודע וניכר שלא יזוז משם עד שימצא פתרו להאמור.





פתח עינים

אמר רבי יוחנן פרשה זו אליהו עתיד לדורשה וכו'. נהירנא שראיתי בחידושי הרשב"א למנחות כ"י שכתב אליהו יכול לפרשה באחת מן מדרשות דשכיח התם עכ"ד וכפי דבריו קשה היכי אליהו דשכיח במתיבתא דרבנן האמוראים ועד אחרן גם בימי מר יוסף גאון הוה אתי אליהו זכור לטוב במתיבתיה כמ"ש רבינו שרירא גאון בתשובה הובאה בספר יוחסין דף פ"ט דפוס אמשט'. לא פשיט כל תיקו שבתלמוד וגדולי הדורות דאתחזי להו איך לא בעו מיניה דלפשוט כל תיק"ו. וכבר בלקוטי רבינו בצלאל לגיטין כ"י מקשה הכי בשם גליון תוספות אלא דשם מתרץ תרי אליהו הוו אך לדברי הרשב"א קשה:
ולא אכחד דתירוץ הגליון דאמר דתרי אליהו הוו דחיק טובא דהדבר ברור דכל מקום שהוזכר בש"ס ובמדרשים אליהו הוא על אליהו הנביא זכור לטוב. אמנם דבר ה' בפיהם אמת כי אליהו זכור לטוב יש לו כמה בחינות וכשהיה נגלה לרבותנו היה בבחינה אחת וכשאין בו אלא אותה הבחינה לא אפשר ליה לפשוט התיקו שבש"ס. אבל כשיבא לעתיד בכל בחינותיו אז פושט והולך הכל וכן כתבתי בעניותי בספרי הקטן ראש דוד פרשת נצבים דף קנ"ה ע"ג ושם כתבתי על דברי הגליון הנזכרים ויראה להרחיב הדברים ע"ש וזיכני ה' ומצאתי סמך גדול לזה בדברי רבינו האר"י זצ"ל בספר הגלגולים והביאו מז"ה חסד לאברהם זלה"ה עין יעקב נהר נ"ו ע"ש הטב. והכי דייק לשון רבי יוחנן דקאמר אליהו עתיד לדורשה עתיד דייקא לא עתה כי אין לו אלא בחינה אחת ולדברי הרשב"א ז"ל הא דאמר עתיד לא א"ש אף שיש לדחוק. ושם בראש דוד ובקונטרס שם הגדולים ח"א דף ל"ד כתבתי דלדעת הרמב"ם דסבר דלא בשמים היא הוא מילתא פסיקתא אפילו לומר האמת. מה שאמר אליהו הנביא זכור לטוב לאמוראים בההיא דמציעא דף קי"ד ומה שיאמר לא בדרך נבואה אלא מרוח מבינתו וחכמתו הרמתה עש"ב:


מלואים הקריבו בימי עזרא וכו'. לכאורה נראה דמילואים אלו של יחזקאל הם לעתיד לבא. אך מסורת בידם דבימי עזרא הקריבו ומשום הכי נקטי לה וכונתם דכן יהיה בבית הג' לעתיד שיהיו מילואים אלו דכתיבי ביחזקאל. שהרי הבנין ואביזריה של יחזקאל על הבית הג' שיבנה במהרה בימינו הם וגם מילואים אלו על הבית ג' וכ"כ הרמב"ם פ"ב דמעשה הקרבנות וכ"כ רש"י בפירוש נביאים ביחזקאל סימן מ"ג בסופו דבתחילה הביא דברי רבותנו דמלואים הקריבו בימי עזרא ושוב כתב תקריב שעיר עזים זה לא היה במשכן ומילואים הם של לעת"ל כך הם ע"פ הדיבר עכ"ל הביטה וראה דבתחילה הביא דברי רז"ל דמילואים הקריבו בימי עזרא ואח"ך כתב דמלואים של לעת"ל הם א"כ מוכרח דמ"ש רז"ל מלואים הקריבו בימי עזרא היינו דמסורת בידם דבימי עזרא הקריבו וכך יהיה לעת"ל:
אמנם מ"ש רש"י בסוגיין דיחזקאל נתנבא על בית שני הדבר קשה דכלהו הני קראי דיחזקאל על בית ג' הם המדברים. ואולי דכונת רש"י דגם על בית שני נתנבא שיעשו מילואים. אך עיקר הכתוב למילואים של בית ג' לעת"ל ובימי עזרא הקריבו כדרך שהקריבו בימי משה אך לעת"ל יהיה שינוי ותוספת כמ"ש רש"י בפירוש נביאים. ובאמת שדוחק גדול הוא להסכים דברי רש"י בשמעתין עם מ"ש בנביאים:
שוב ראיתי מ"ש רש"י בפירוש נביאים שם סימן מ"ג לעיל ע"פ וישמרו את כל צורתו וז"ל ראויה היתה ביאה שניה של עזרא כביאה ראשונה של יהושע לבא בזרוע ובנס כדדרשינן עד יעבור וכו' ובנין זה ראוי היה מאז להם כשעלו מן הגולה וגאולת עולם אלא שגרם החטא לא היתה תשובתם הוגנת על מנת שלא לחטוא ויצאו ברשות כורש ובנו לעצמן ויש אומרים בבבל נכשלו בנכריות עכ"ל ומזה למדנו דנבואת יחזקאל היה על בית שני שאם זכינו היתה גאולתנו שלימה והיה נבנה הבית בצורת בנין יחזקאל. ולפי שחטאנו נשאר בנין יחזקאל לבית ג' וסובר רש"י דגם דלא בנו הבית שני כבנין יחזקאל. מ"מ הקרבנות הקריבו כמו שנתנבא יחזקאל על בית שני אם היו זוכים והיינו דכתב רש"י בסוגיין דיחזקאל נתנבא על בית שני:
אכן דעת הרמב"ם דבבית שני לא היו קרבנות אלו של יחזקאל כי אלו הם אשר נתנבא להקריב בימי המשיח. ומה שהקריבו בימי עזרא הבאים מהשבי מילואים היו כמ"ש הרמב"ם כל זה שם בפירוש:


כהנים הוא דלא יאכלו הא ישראל אכלי א"ר יוחנן פרשה זו וכו'. שמעתי מקשים דלימא כמ"ש בחולין דף ל"ז נבלה וטריפה לא אכלתי שלא אכל בשר כוס כוס ונימא דלעת"ל כל הכהנים יזהרו בזה ואמאי רבי יוחנן אמר פרשה זו אליהו עתיד לדורשה. ואפשר לומר דסמיך ליה קרא דמעשרות דמיירי בזמן הזה וא"כ הך קרא נמי אינו לעתיד ויגיד עליו רעו ועוד אפשר לומר דהתורה לא תשתנה. אך מתורת חסידות כל חסיד יכול לעשות כיחזקאל וכיוצא. אבל לא שיהיה מצוה חדשה לכהנים וקרא לא יאכלו כתיב דמשמע אזהרה וזה אינו דהתורה לא תשתנה. אלא דכל חסיד עושה בתורת סייג וגדר ומשו"ה לית ביה משום בל תוסיף וא"כ אין לפרש לא יאכלו בשר כוס כוס דזה חומרא וחסידות לא אזהרה. ועיין בספר גן המלך סימן כ"ו:


אלו שבעה שבטים שחטאו ואעפ"י שאינן רובו של קהל וכו'. רש"י בפירוש נביאים כתב וז"ל ורבותנו דרשוהו במנחות וכן תעשה פר שאינו נאכל בז' שבטים וכו' ועשו ז' שבטים שהם רוב צבור וכו' ולכאורה יקשה דאיך כתב רש"י ועשו שבעה שבטים שהם רוב צבור והרי רבי יוחנן קאמר אעפ"י שאינן רובו של קהל. ואפשר דמ"ש רש"י שהם רוב צבור כונתו שהם שבעה שבטים שהם רוב השבטים דפשו להו ה' שבטים ולצד זה קאמר רוב צבור שהם רוב השבטים אמנם במספר נפשות אינן רוב צבור:


תוס' ד"ה בשבעה שבטים וכו' ששגגו בהוראתם ומפתי שהלכו צבור ועשו פתאים על פיהם. כצ"ל ובספרי הקטן שער יוסף דף מ"ז ביארתי בעניותי דברי התוס' הללו בס"ד ע"ש באורך:





שערי תורת בבל

(מה א) וכל נבלה וטרפה מן העוף ומן הבהמה לא יאכלו הכהנים כהנים וכו'.—הנה גם בתורה בפרשת הכהנים כתיב "נבלה וטרפה לא יאכל לטמאה בה" (ויק' כב ח); אלא דמשום שלא נזכרה שם נבלת הבהמה במפורש לכן דרשו חז"ל בת"כ שם [אמור פרק ד יב] (ומובא ברש"י שם) מקרא זה בנבלת עוף טהור, שמטמאה בבית הבליעה. אבל א"א לומר כן על המקרא דיחזקאל, שהזכיר גם בהמה. לכן דרשו כאן חז"ל מה שדרשו. אבל לפי הפשט נאמר שהוא מזהיר לכהנים לבלתי אכול נבלה וטרפה מהעוף והבהמה, דמלבד איסור אכילה יש בזה גם טומאת הגוף, ויהיו אסורים בעבודה ואכילת קדש, כי באכילת נבלת עוף טהור - כשהוא בבית הבליעה הוא נטמא, ובאכילת נבלת בהמה הוא נטמא במגע ובמשא כשהוא לוקחה לאוכלה, וטריפה נמי היא שנטרפה ע"י הארי והדוב עד שהמיתו אותה, כ"ש הרמב"ן בפיה"ת שם. וכן בפ' שמיני בנבלת בהמה טהורה כתיב "והאוכל מנבלתה יכבס בגדיו" (ויק' יא מ), ולפי פשוטו ה"נ טומאתו משום נוגע ונושא*וכ"כ הרמב"ן בפ' שמיני שם. אבל רשב"ם שם כתב: "ולפי הפשט אוכל טמא אע"פ שלא נגע בידיו כמו שכתוב "נבלה וטרפה לא יאכל לטמאה בה" (ויק' כב ח). וכן מצינו בשופטים (יג ד), שמלאך ה' הזהיר לאמו של שמשון "ואל תאכלי כל טמא".. אבל מאחר שכבר כתוב למעלה דין נוגע ונושא דרשו חז"ל בספרא [שמיני פרשה י ז] (מובא ברש"י שם). "ליתן שיעור לנוגע ולנושא" כדי אכילה. וראיתי בס' המצות להרמב"ם ל"ת קפ"א שכתב: "הזהירנו מאכול הטרפה וכבר נכפלה האזהרה בזו ובמצוה שלפניה (היינו מאכול המת) בכהנים לבד (רומז למקרא שהזכרנו, ויק' כב ח), שהתורה צותה אותם לאכול חטאת העוף והיא במליקה וכו' והיה עולה במחשבתנו שהיה מותר ג"כ להם בחולין וכו' וכן זכרו החכמים מחובר אל דין אחר (עי' חולין לז ב וזבח' סט א)". והנה דעתו כפי הפשט, שמקרא זה מזהיר לכהנים בפני עצמם שלא לאכול שום נבלה וטרפה. וכן נראה במכילתא משפטים (כב ל): "ובשר בשדה טרפה אין לי אלא בשדה בבית מנין ת"ל נבלה וטרפה לא יאכל (כ"ה נוסח יל' משפ' רמז שנ"ח) הקיש טריפה לנבילה וכו'". וכן פירש רשב"ם שם.



ואולי כ"ה דעת ה"ג שכתב בסוף הלכות שחיטת חולין*וגם בהלכות פסוקות הל' שחיטה צד 137 איתא כלשון בה"ג.: "מאן דאכיל בשר נבלה וטרפה בר מלקות הוא דכתיב נבלה וטרפה לא יאכל לטמאה בה". ולפ"ז צ"ל דטומאת נבלת עוף טהור בבית הבליעה אינה אלא הלכה למשה מסיני. ומה שדרשו (בספרא וזבחים סט א) ממקרא זה, שנבלת עוף טהור מטמאה בבית הבליעה, אינו אלא אסמכתא בעלמא, כדמשמע בס' המצות שם. אבל נראה שחזר בו מזה בהל' אבות הטומאה רפ"ג (ע"ש). וע"ע בהקדמתו למשניות טהרות שכתב על נבלת עוף טהור, שהיא מטמאה מד"ת, וסמכו זה על הכתוב נבלה וטרפה לא יאכל לטמאה בה.

